
H O T Ă R Â R E A
nr. 60 din 27.05.2021
privind anularea obligaţiilor fiscale datorate de debitori, persoane juridice, radiaţi din Registrul Comerţului şi scăderea societăţilor comerciale radiate din evidenţa fiscală

CONSILIUL LOCAL al comunei Giarmata, județul Timiș, întrunit în ședința ordinară din data de 27.05.2021:
Având în vedere :
· referatul de aprobare al inițiatorului;
· referatul Compartimentului Taxe și Impozite;
· prevederile art. 226 din Legea nr. 207/2015 privind Codul de procedură fiscală, cu modificările şi completările ulterioare;
· că a fost îndeplinită procedura reglementată de prevederile art. 7 din Legea nr. 52/2003 privind transparența decizională în administraţia publică;
· avizele favorabile acordate de comisiile de specialitate din cadrul Consiliului Local Giarmata;
În temeiul art.129 alin.(2) lit.b), alin.(4) lit.c) si art.139 alin.(3) lit.c) din O.U.G.nr.57/2019 privind Codul administrativ, cu modificările şi completările ulterioare;

H O T Ă R Ă Ș T E :

Art. 1. Se anulează obligaţiile fiscale datorate de debitori, persoane juridice, radiaţi din Registrul Comerţului pentru care nu s-a atras răspunderea altor persoane, prevăzute în anexa nr. 1 care face parte integrantă din prezenta hotărâre.
Art. 2. Se aprobă scăderea din evidenţa fiscală a societăţilor comerciale radiate din Registrul Comerţului, prevăzute în anexa nr. 1 care face parte integrantă din prezenta hotărâre.
ART. 3. Cu ducerea la îndeplinire a acestei hotărâri se încredințează Compartimentul Taxe și Impozite.
ART. 4. Prezenta hotărâre a fost adoptată cu un număr de 12 voturi „pentru”, 0 ,,împotrivă”, 0,,abțineri”.
ART. 5. Prezenta hotărâre se comunică :
· Instituției Prefectului – Județul Timiș ;
· primarului Comunei Giarmata ;
· Compartimentul Taxe și Impozite;
· se va afișa.

